ועדת הכנסת, כנסת 16, פרוטוקול מספר 186, 2004-12-20 09:30

חברי הוועדה: דניאל בנלולו זהבה גלאון רשף חן מיכאל מלכיאור עמרי שרון

מוזמנים: סגן מזכיר הכנסת דוד לב אריאלה קלעי - משרד המשפטים

קצרנית: קביעת מסגרת דיון להצעת אי אמון בממשלה

רוני בר-און: בוקר טוב, אני מתכבד לפתוח את ישיבת ועדת הכנסת מס' 186 בעניין קביעת סדרי דיון בהצעה של סיעות האיחוד הלאומי-מפד"ל שהגישו הצעות להביע אי אמון בממשלה בשל דרך פעולתה למיגור ירי הטילים ופצצות המרגמה על יישובי גוש קטיף והנגב המערבי.

רוני בר-און: המועמד להרכיב את הממשלה הינו חבר הכנסת הרב בנימין אלון.

רוני בר-און: ההצעה תידון בישיבת הכנסת ביום שני, ח' בטבת התשס"ה, 20 בדצמבר 2004.

רוני בר-און: מוצע 10 דקות למציע, 10 דקות לליכוד, 3 דקות לכול יתר סיעות הבית.

רשף חן: מדוע רק שלוש דקות לכול יתר סיעות הבית?

רוני בר-און: משום שאנחנו רוצים לקצר.

רוני בר-און: מי בעד ההצעה?

רוני בר-און: הצבעה בעד - הרוב ההצעה התקבלה - סדר הדיון הוא: 10 דקות למציע, 10 דקות לליכוד ו-3 דקות ליתר סיעות הבית.

רוני בר-און: הנושא הבא - הצעת חוק טיפול בחולי נפש (תיקון - קביעת בית משפט כשירות לשחרור), התשס"ה-2004, של חברת הכנסת זהבה גלאון, פ/2975.

רוני בר-און: מה עמדת הממשלה?

אריאלה קלעי: הממשלה מתנגדת.

רוני בר-און: אין קוורום ולכן לא יתקיים דיון.

רוני בר-און: הנושא הבא - הצעת חוק הפיקוח על מסגרות חינוכיות לפעוטות, התשס"ה-2004, פ/2860, הצעת חבר הכנסת מיכאל מלכיאור.

רוני בר-און: מה עמדת הממשלה לגבי פטור מחובת הנחה?

אריאלה קלעי: הממשלה מתנגדת.

רוני בר-און: אין קוורום ולכן לא נדון בנושא.

רוני בר-און: קביעת ועדה לדיון בהצעת חוק ביטוח בריאות ממלכתי (תיקון - תקרת

רוני בר-און: הנושא הבא - קביעת ועדה לדיון בהצעת חוק ביטוח בריאות ממלכתי (תיקון - תקרת תשלום משפחתית לחולים כרוניים), התשס"ד-2004, הצעת חבר הכנסת חיים אורון וקבוצת חברי הכנסת, פ/ 2656.

רוני בר-און: חבר הכנסת אורון אינו נוכח.

רוני בר-און: יש הצעה להעביר את ההצעה לוועדת העבודה, הרווחה והבריאות או לוועדת הכספים.

רוני בר-און: יושב-ראש ועדת העבודה, הרווחה והבריאות מבקש להעביר אליו את הנושא.

רוני בר-און: חבר הכנסת אורון אמר לי שהוא מבקש שזה יהיה בכספים.

רוני בר-און: מי בעד להעביר את ההצעה לוועדת הכספים?

רוני בר-און: בעד - הרוב הצעת חוק ביטוח בריאות ממלכתי (תיקון - תקרת תשלום משפחתית לחולים כרוניים), התשס"ד-2004, תועבר לדיון בוועדת הכספים.

רוני בר-און: חברת הכנסת גלאון, ההצעה שלך וההצעה של חבר הכנסת מלכיאור לא נדונו באין קוורום.

רוני בר-און: אני מודה לכולם, הישיבה נעולה.

רוני בר-און: - - - - - - - -